讀書雜言
作者：陸游
朝代：宋

paragraphs: 書亦何用於世哉，聖人之言如造化，巍巍地闢而天開。
淵源虞唐至周孔，黄河萬里崑崙來。
天不使諸儒爲戰國血，又不使六藝爲亡秦灰。
豁如盲瞽見皦日，快若聾聵聞春雷。
插空泰華起突兀，垂天雲漢森昭回。
奈何後世獨不省，顧捨夷路趨邛郲。
不知開眼蹈覆轍，乃欲歸罪車輪摧。
福有基，禍有胎，一朝産禍吁可哀。